OpenLLM-France/wikimedia huggingface dataset:
# Es Cap Blanc

Es Cap Blanc és una possessió del terme de Llucmajor, Mallorca. Està situada a la Marina, confronta amb les possessions de Capocorb Nou i Betlem i amb es Racó des Carril, a la costa. Es troba documentada el 1385. Rep el nom del Cap Blanc que està situat a la seva costa.

## Construccions

Les cases de la possessió estan disposades linealment i incorporen l'habitatge humà, dues torres de planta circular i algunes dependències agropecuàries. Les torres estan documentades el segle xvii. Una d'elles és una torre de defensa, situada just davant de la façana principal i que queda comunicada amb el buc principal mitjançant una escala exterior construïda amb posterioritat.
L'altra torre és un antic molí amb una part integrada dins l'habitatge i l'altra part sobresortint de la façana principal. Es troba coberta de forma cònica. Se li ha fet una reestructuració interior, convertint les dues plantes en banys, i obrint finestres amb llinda (una per planta) a l'exterior.
A la costa hi ha una torre d'aguait, la torre del Cap Blanc.

### Torre de defensa

La torre de defensa de les cases de la possessió, la qual cal no confondre amb la torre del Cap Blanc, és de planta circular d'uns 5 m de diàmetre i és bastida amb paredat en verd de pedra viva. Se li ha adossat la terrassa de la façana principal de l'habitatge, una escala de dos trams a escaire feta d'obra i el coll d'una cisterna. A la façana es conserven restes de l'arrebossat antic i de la pintura groga que esmenta l'arxiduc Lluís Salvador d'Àustria-Toscana a la seva obra Die Balearen in Wort und Bild geschildert. L'interior es divideix en planta baixa, planta pis i terrat. A la planta baixa el portal és obert a mestral-ponent. La cambra, de planta circular, és coberta amb volta esfèrica peraltada. A la planta pis la cambra, de planta també circular, és coberta de volta esfèrica peraltada, té una finestra amb l'ampit motllurat i un buit al mur de xaloc que pot ser d'un armariet de paret o d'un finestró condemnat. Té un portal a l'exterior. Al terrat s'hi entra per un forat obert a l'ampit. Al costat del forat, hi ha una gàrgola antiga. Hi ha un rellotge de sol del 1960 situat al terrat de la torre de defensa.

## Jaciments arqueològics

Hi ha un jaciment prehistòric on també s'hi ha trobat ceràmica romana i islàmica (Restes prehistòriques des Cap Blanc - Cisterna Nova).

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 90. ISBN 84-8661702-2.
* 1 2 de Luna, J; i col «Arquitectura de Fora Vila Tom III» (pdf). Catàleg de Béns Immobles [Llucmajor], 2000, pàg. 22. Arxivat de l'original el 4 de gener 2014 [Consulta: 9 gener 2013]. Arxivat 4 de gener 2014 a Wayback Machine.
* ↑ de Luna, J; i col «Arquitectura Militar» (pdf). Catàleg de Béns Immobles [Llucmajor], 2000, pàg. 11. Arxivat de l'original el 8 de gener 2014 [Consulta: 9 gener 2013]. Arxivat 8 de gener 2014 a Wayback Machine.
# Obsessió maternal

Obsessió maternal (originalment en anglès, The Stranger Inside) és una pel·lícula de thriller estatunidenca del 2016, dirigida i escrita per Danny J. Boyle. La història relata els problemes als quals s'enfronta una parella davant de la impossibilitat de tenir fills. Entre els intèrprets, compta amb Sofia Milos, Kelly Sullivan, Gabriel Hogan i Laura Hand. El 16 d'abril de 2022 es va estrenar el doblatge en català a TV3.

## Sinopsi

La Layla i el Nate voldrien tenir un fill i, com que no se'n surten, van a la clínica de fertilitat de la doctora Hartlin. Allà comencen el tractament per poder fer una fecundació artificial. Tot va bé fins que la Layla comença a tenir canvis sobtats d'humor, però la cosa es complica realment quan la doctora Hartlin intenta seduir el Nate, i després li revela el seu secret: ella va tenir una relació amb ell quan era molt jove, però el Nate la va abandonar. La doctora està ressentida amb l'home perquè li va destrossar la vida i, a més, la va deixar sense la possibilitat de tenir fills a causa d'un embaràs que va acabar molt malament.

## Repartiment

* Sofia Milos
* Kelly Sullivan
* Gabriel Hogan
* Laura Hand
* David A. Gregory
* Brooke Hogan
* Daniela Bobadilla

## Referències

* ↑ «The Stranger Inside (2016) (aka: Give Me My Baby) Sofia Milos, Kelly Sullivan, Gabriel Hogan, Laura Hand, David A. Gregory, Brooke Hogan, Daniela Bobadilla Movie Review». The Movie Scene. [Consulta: 14 abril 2022].
* ↑ «The Stranger Inside (2016)» (en anglès). FilmAffinity. [Consulta: 14 abril 2022].
* ↑ «Les pel·lícules del cap de setmana». TV3, 12-04-2022. [Consulta: 14 abril 2022].
* ↑ Bowman, Lisa Marie. «Cleaning Out The DVR: Give Me My Baby (dir by Danny J. Boyle)» (en anglès), 05-10-2017. [Consulta: 14 abril 2022].
# Nazik Avdalyan

Nazeli "Nazik" Avdalyan (en armeni: Նազելի "Նազիկ" Ավդալյան) (Gyumri, 31 d'octubre de 1986) és una aixecadora d'halterofilia armènia.

## Biografia

Avdalyan va guanyar una medalla d'or al Campionat del Món d'halterofília de 2009, fet que la va convertir en la primera aixecadora de la República d'Armènia a guanyar una medalla d'or al Campionat del Món d'halterofília i la primera dona d'Armènia a guanyar un campionat del món en qualsevol esport.
La Federació de Periodistes Esportius Armènia va fer una enquesta anual entre 52 periodistes esportius armenis que van votar a Nazik Avdalyan com la millor esportista armènia del 2009. Avdalyan va guanyar per un rècord de 520 punts.
El 26 d'abril de 2010 Avdalyan va patir un accident de cotxe a l'autopista Erevan-Gyumri en el qual va patir múltiples fractures òssies i una lesió a la columna. Després del procés de rehabilitació, Avdalyan va anunciar que podria tornar a competir el 2013. Després de set anys d'absència, l'aixecadora va fer una gran remuntada i va guanyar una medalla d'or al Campionat d'Europa d'halterofília de 2016. Aquell mateix any va participar en els Jocs Olímpics d'Estiu de Rio de Janeiro, en els quals va acabar en cinquena posició en la categoria de 69 kg.
Nazik Avdalyan està casada des del 2012 amb l'aixecador de peses Erik Karapetyan. El 2018, Avdalyan es va retirar de la competició esportiva.

## Palmarès

Campionat del Món :
| Año | Lloc | Medalla | Categoria |
| 2009 | Goyang ( Corea del Sud) | 1 | 69 kg |
| Campionat d'Europa ||||
| Año | Lloc | Medalla | Categoria |
| 2007 | Estrasburg ( França) | 2 | 69 kg |
| 2008 | Lignano Sabbiadoro ( Itàlia) | 1 | 69 kg |
| 2009 | Bucarest ( Romania) | 2 | 69 kg |
| 2016 | Førde ( Noruega) | 1 | 69 kg |

## Referències

* ↑ «Snatched, Cleaned, Jerked, Crowned!: Nazik Avdalyan becomes independent Armenia's first weight lifting world champ». ArmeniaNow.com. Arxivat de l'original el 10 de juny 2015. [Consulta: 27 octubre 2012].
* ↑ «Nazik Avdalyan — best Armenian sportswoman» (en anglès). [Consulta: 9 novembre 2022].
* ↑ «World weightlifting champion Nazik Avdalyan gets in car crash». [Consulta: 9 novembre 2022].
* ↑ «Nazik Avdalyan will be back to sports in two years». [Consulta: 9 novembre 2022].
* ↑ «Results women 69 kg - European Weightlifting Championship Førde 2016», 19-05-2016. Arxivat de l'original el 2016-05-19. [Consulta: 9 novembre 2022].
* ↑ «Olympedia – Nazik Avdalyan». [Consulta: 9 novembre 2022].
* ↑ «Weightlifting female World Champion gets married» (en anglès). [Consulta: 9 novembre 2022].
* ↑ «Weightlifter Nazik Avdalyan ends career» (en anglès). [Consulta: 9 novembre 2022].
# Gran Premi d'Itàlia del 1988

Resultats del Gran Premi d'Itàlia de Fórmula 1 de la temporada 1988 disputat al circuit de Monza el 5 de setembre del 1988.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 28 | Gerhard Berger | Ferrari | 51 | 1h 17' 39. 744 | 3 | 9 |
| 2 | 27 | Michele Alboreto | Ferrari | 51 | + 0.502 s | 4 | 6 |
| 3 | 18 | Eddie Cheever | Arrows - Megatron | 51 | + 35.532 s | 5 | 4 |
| 4 | 17 | Derek Warwick | Arrows - Megatron | 51 | + 36.114 s | 6 | 3 |
| 5 | 16 | Ivan Capelli | March - Judd | 51 | + 52.522 s | 11 | 2 |
| 6 | 20 | Thierry Boutsen | Benetton - Ford | 51 | + 59.878 s | 8 | 1 |
| 7 | 6 | Riccardo Patrese | Williams - Judd | 51 | + 1' 14.743 min. | 10 | |
| 8 | 15 | Mauricio Gugelmin | March - Judd | 51 | + 1' 32.566 min. | 13 | |
| 9 | 19 | Alessandro Nannini | Benetton - Ford | 50 | + 1 Volta | 9 | |
| 10 | 12 | Ayrton Senna | McLaren - Honda | 49 | Col·lisió | 1 | |
| 11 | 5 | Jean Louis Schlesser | Williams - Judd | 49 | + 2 Voltes | 22 | |
| 12 | 4 | Julian Bailey | Tyrrell - Ford | 49 | + 2 Voltes | 26 | |
| 13 | 25 | René Arnoux | Ligier - Judd | 49 | + 2 Voltes | 24 | |
| Ret | 11 | Alain Prost | McLaren - Honda | 34 | Motor | 2 | |
| Ret | 30 | Philippe Alliot | Larrousse - Ford | 33 | Motor | 20 | |
| Ret | 14 | Philippe Streiff | AGS - Ford | 31 | Embragatge | 23 | |
| Ret | 10 | Bernd Schneider | Zakspeed | 28 | Motor | 15 | |
| Ret | 22 | Andrea de Cesaris | Rial - Ford | 27 | Xassís | 18 | |
| Ret | 9 | Piercarlo Ghinzani | Zakspeed | 25 | Motor | 16 | |
| Ret | 36 | Alex Caffi | Dallara - Ford | 24 | Motor | 21 | |
| Ret | 29 | Yannick Dalmas | Larrousse - Ford | 17 | Radiador | 25 | |
| Ret | 23 | Pierluigi Martini | Minardi - Ford | 15 | Motor | 14 | |
| Ret | 2 | Satoru Nakajima | Lotus - Honda | 14 | Motor | 12 | |
| Ret | 24 | Lluís Pérez Sala | Minardi - Ford | 12 | Caixa canvi | 19 | |
| Ret | 1 | Nelson Piquet | Lotus - Honda | 11 | Embragatge | 7 | |
| Ret | 21 | Nicola Larini | Osella | 2 | Motor | 17 | |
| NVQ | 3 | Jonathan Palmer | Tyrrell - Ford | | | | |
| NVQ | 26 | Stefan Johansson | Ligier - Judd | | | | |
| NVQ | 31 | Gabriele Tarquini | Coloni - Ford | | | | |
| NVQ | 33 | Stefano Modena | Euro Brun - Ford | | | | |

## Altres

* Pole: Ayrton Senna 1' 25. 974
* Volta ràpida: Michele Alboreto 1' 29. 070 (a la volta 44)

## Referències

* «Web Oficial de la Fórmula 1». [Consulta: 03 - 05 - 2010].
# Gregori Martorell

Gregori Martorell (actiu durant el segle xvi), fou un abaixador i paraire de Tortosa.
Fou també ministril de la capella de música de la Seu tortosina. Es va casar amb dues ocasions: la primera, amb Càndia Espelta, que també provenia d'una família de músics de la ciutat. En segones núpcies es va casar amb Maria de Luna, d'origen aragonès, amb qui tingueren Francesc Martorell i de Luna, els padrins del qual foren Esteve Curto i Teodora Curto, de la noblesa tortosina.

## Referències

* 1 2 3 Querol Coll, Enric. Estudis sobre cultura literària a Tortosa a l'edad moderna. Barcelona: Publicacions de l'Abadia de Montserrat, 2006, p. 215. ISBN 9788484158622.
# Guitarra anglesa

La Guitarra Anglesa és un instrument de corda pinçada, d'un tipus semblant al cistre i, que va ser molt popular en molts llocs d'Europa de 1750 a 1850. L'instrument també era conegut a Noruega com guitarre. N'hi ha molts exemples en els museus de Noruega, fins i tot en el Norsk Folkemuseum.
Té una caixa de ressonància amb forma de pera, amb base plana, amb obertura circular, i un coll més curt de l'habitual. Té deu cordes metàl·liques disposades les quatre primeres per parells que comparteixen afinació (començant per la més fina i aguda) i les dues següents amb corda única. Estan afinades C E GG GG ee cc.
Les fustes habituals de construcció són nobles: pal sant, spruce i pollancre al seu interior.

## Vegeu també

* Guitarra
* Guitarra portuguesa
* Cistre
# Gran Premi de Bèlgica del 1998

Resultats del Gran Premi de Bèlgica de Fórmula 1 disputat la temporada 1998 al circuit de Spa-Francorchamps el 30 d'agost del 1998.

## Resultats

| Pos | No | Pilot | Equip | Voltes | Temps / Retirada | Pos. de sortida | Punts |
| 1 | 9 | Damon Hill | Jordan - Mugen - Honda | 44 | 1h 43' 47. 4 | 3 | 10 |
| 2 | 10 | Ralf Schumacher | Jordan - Mugen - Honda | 44 | + 0.932 s | 8 | 6 |
| 3 | 14 | Jean Alesi | Sauber - Petronas | 44 | + 7.24 s | 10 | 4 |
| 4 | 2 | Heinz-Harald Frentzen | Williams - Mecachrome | 44 | + 32.243 s | 9 | 3 |
| 5 | 16 | Pedro Diniz | Arrows | 44 | + 51.682 s | 16 | 2 |
| 6 | 12 | Jarno Trulli | Prost - Peugeot | 42 | + 2 Voltes | 13 | 1 |
| 7 | 7 | David Coulthard | McLaren - Mercedes | 39 | + 5 Voltes | 2 | |
| 8 | 22 | Shinji Nakano | Minardi - Ford | 39 | + 5 Voltes | 21 | |
| Ret | 5 | Giancarlo Fisichella | Benetton - Playlife | 26 | Col·lisió | 7 | |
| Ret | 3 | Michael Schumacher | Ferrari | 25 | Col·lisió | 4 | |
| Ret | 4 | Eddie Irvine | Ferrari | 25 | Virolla | 5 | |
| Ret | 23 | Esteban Tuero | Minardi - Ford | 17 | Caixa canvi | 22 | |
| Ret | 1 | Jacques Villeneuve | Williams - Mecachrome | 16 | Virolla | 6 | |
| Ret | 21 | Toranosuke Takagi | Tyrrell - Ford | 10 | Virolla | 19 | |
| Ret | 19 | Jos Verstappen | Stewart - Ford | 8 | Motor | 17 | |
| Ret | 8 | Mika Häkkinen | McLaren - Mercedes | 1 | Col·lisió | 1 | |
| Ret | 6 | Alexander Wurz | Benetton - Playlife | 1 | Col·lisió | 11 | |
| Ret | 15 | Johnny Herbert | Sauber - Petronas | 1 | Col·lisió | 12 | |
| Ret | 18 | Rubens Barrichello | Stewart - Ford | 0 | Col·lisió | 15 | |
| Ret | 11 | Olivier Panis | Prost - Peugeot | 0 | Col·lisió | 14 | |
| Ret | 17 | Mika Salo | Arrows | 0 | Col·lisió | 18 | |
| Ret | 20 | Ricardo Rosset | Tyrrell - Ford | 0 | Col·lisió | 20 | |

## Altres

* Pole: Mika Häkkinen 1' 48. 682
* Volta ràpida: Michael Schumacher 2' 03. 766 (a la volta 9)

## Referències

* «La web Oficial de la Fórmula 1». [Consulta: 30 - 03 - 2010].
# Gymnocypris waddellii

Gymnocypris waddellii és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yunfei, W., 1987. A survey of the fish fauna of the Mount Namjagbarwa region in Xizang (Tibet). p. 109-112. A S.O. Kullander i B. Fernholm (eds.) Proc. V Congr. Europ. Ichthyol., Estocolm, Suècia.
# Guatlla arlequí

La guatlla arlequí (Coturnix delegorguei) és una espècie d'ocell de la família dels fasiànids (Phasianidae) que habita praderies de l'Àfrica subsahariana, des del Senegal, Mali, sud del Sudan, Etiòpia i el sud d'Aràbia, cap al sud fins a Sud-àfrica, incloent l'illa de Bioko, i també Madagascar.
# Guevenatten

Guevenatten (en alsacià Gavenàtt) és un municipi francès, situat a la regió del Gran Est, al departament de l'Alt Rin. L'any 1999 tenia 144 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 92 | 102 | 98 | 88 | 110 | 144 |

## Administració

Llista d'alcaldes :
| Període | Identitat | Partit |
| 1992-2001 | Patrick Fischer | |
| 2008- | Bernard Schittly | |
# Guerguerat

Guerguerat (àrab: الكركرات, al-Gargarāt; amazic estàndard marroquí: ⴳⵔⵉⴳⵔⴰⵜ, Grigrat) és una localitat fronterera a l'extrem sud del Sàhara Occidental sota control marroquí, que l'ha integrada en la província d'Auserd, a la regió de Dakhla-Oued Ed-Dahab. Segons el cens de 2014 tenia una població total de 28 persones Es troba davant Güera al peu del mur marroquí, la línia d'alto el foc entre la República Àrab Sahrauí Democràtica i el Marroc. Més enllà, cap al sud, la terra de ningú (segons el punt de vista del Marroc) o la República Sahrauí (segons l'opinió del Front Polisario) de 3 a 6 km abans d'arribar Mauritània. Es troba a la vora del pas fronterer situat a Bir Guenduz, que es troba 60 km a l'est. Des de l'any 2005, hi ha algunes botigues, un restaurant i un hotel. La línia divisòria entre el Sàhara Occidental i Mauritània es troba més al sud, a pocs quilòmetres.
Pel gener del 2015 el Polisario va establir una presencia militar a la costa prop de Güera, però aparentment no es va dur a terme el control de passaports de les persones que transiten a Mauritània. A final de 2016, s'hi va produir una escalada de tensió a la regió, entre les tropes marroquines i l'Exèrcit d'Alliberament Sahrauí que va acabar amb la recuperació del territori íntegrament per part de les tropes sahrauís el dia 20 de novembre.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ «لكويرة تحت سيطرة الجيش الصحراوي بالتنسيق مع موريتانيا». Arxivat de l'original el 8 de setembre 2017. [Consulta: 24 octubre 2016].
* ↑ «El Ejército Saharaui se hace con el control total de El Guerguerat y reabre la frontera con Mauritania.». Arxivat de l'original el 2016-12-20. [Consulta: 9 desembre 2016].

## Vegeu també

* Frontera entre Mauritània i el Sàhara Occidental
* Bloqueig del pas fronterer de Guerguerat
# Hadrocodium wui

Hadrocodium wui és una espècie extinta de mamaliaforme que visqué durant el Juràssic inferior (fa aproximadament 195 milions d'anys, durant el període Sinemurià) en el que actualment és la província xinesa de Yunnan. Hadrocodium només feia 3,2 centímetres de llarg i uns 2 grams de pes i és un dels mamífers més petits coneguts.
Hadrocodium és l'exemple més primitiu conegut de diverses característiques distintives dels mamífers, incloent-hi una mandíbula i una orella mitjana semblant a la dels mamífers i una cavitat cranial. El descobriment de Hadrocodium suggereix que l'origen d'aquestes característiques típiques dels mamaliaformes és molt més antic (45 milions d'anys més antic) del que es creia en el passat.
No s'ha determinat si Hadrocodium era de sang calenta o de sang freda, tot i que les seves característiques aparentment nocturnes semblen posar-lo dins el grup endoterm.
# Habitatge digne

Es considera Habitatge digne aquell on els ciutadans o les famílies poden viure amb seguretat, pau i dignitat. L'habitatge digne s'inscriu en el dret a l'habitatge.

## Drets

El dret universal a un habitatge, amb el qualificatiu de digne i adequat, apareix com un dels drets humans, apareix recollit a la Declaració Universal dels Drets Humans en el seu article 25, apartat 1 i a l'article 11 del Pacte Internacional de Drets Econòmics, Socials i Culturals (PIDESC) En l'article 11 de Pacte Internacional de Drets Econòmics, Socials i Culturals (PIDESC) apareix el terme habitatge adequat. El dret a l'habitatge és un dret fonamental l'impacte social del qual ha estat contrastat per la recerca científica internacional.

## Característiques

El Comitè de Drets Urbans de Nacions Unides en la seva Observació General número 4, defineix i aclareix el concepte del dret a un habitatge digne i adequat, ja que el dret a un habitatge no s'ha d'interpretar en un sentit restrictiu simplement de recer, sinó que ha de considerar-se més aviat com el dret a viure en seguretat, pau i dignitat.
El terme és inclòs en diferents constitucions: a França, a Escòcia on des de 2003 està aprovada la Homeless Act. A Espanya, la Constitució espanyola regula el dret a un habitatge digne i adequat en el seu article 47.
Perquè un habitatge sigui digne i adequat, a més ha de ser:
* Habitatge fix i habitable
* Habitatge de qualitat
* Habitatge assequible i accessible
* Seguretat jurídica de tinença

## Referències

* ↑ Veure art. 25 Declaració universal dels Drets Humans, París, 1948, a Viquitexts
* ↑ «Derecho a un vivienda digna - Observatori DESC -Derecho Económicos, Sociales y Culturales». Arxivat de l'original el 2013-06-13. [Consulta: 5 novembre 2016].
* ↑ «Providing a more efficent opportunity to international and interdisciplinary of research in the housing and property field. (Social Impact). TENLAW. Tenancy Law and Housing Policy in Multi-level Europe (2012-2015). Framework Programme 7 (FP7)». SIOR, Social Impact Open Repository. Arxivat de l'original el 2017-09-05. [Consulta: 5 setembre 2017].
* ↑ Vaquer, Marcos «Una aproximación al tratamiento legislativo del derecho a una vivienda digna y adecuada, después de tres décadas de reconocimiento constitucional». 2011, 87-88/2010, pàg. 199-224.
* ↑ «El derecho a la vivienda será exigible ante los tribunales en Francia». El País, 03-01-2007.
# Hemocitòmetre

Un hemocitòmetre o cambra de Neubauer o és un instrument utilitzat en medicina i biologia per a realitzar el comptatge d'espores i cèl·lules en un medo líquid, que pot ser un cultivament cel·lular, sang, orina, líquid cefalorraquidi, líquid sinovial, etc.

## Característiques

Aquesta cambra de comptatge és adaptada al microscopi de camp clar o al de contrast de fases. Es tracta d'un portaobjectes que té dues zones lleugerament deprimides en el fons de les quals s'ha marcat amb l'ajuda d'un diamant una quadrícula de dimensions conegudes. Es cobreix la cambra amb un cobreobjectes que adhereix per simple tensió superficial (especialment una vegada que s'ha afegit la mostra líquida).
Després s'introdueix per capil·laritat entre la cambra i la coberta, el líquid amb les cèl·lules a comptar, generalment després d'una dilució prèvia; la cambra té dues zones, el que permet de fer dos comptatges simultàniament. S'observa el reticle al microscopi amb l'augment adequat i es compten les cèl·lules.
A partir del nombre de cèl·lules comptades, coneixent el volum de líquid que admet el camp del reticle, es calcula la concentració de cèl·lules en la mostra líquida aplicada.
El càlcul de la concentració de cèl·lules es pot expressar així:
Partícules / μl = (partícules comptades) / [ (superfície comptada (mm²)∙profunditat de la cambra (mm) ] ∙ dilució
En el reticle central, la cambra de Neubauer té un quadrat primari que conté nou quadrats secundaris, cadascun d'aquests dividit al seu torn en 16 quadrats terciaris. El quadrat secundari central conté no 16, sinó 25 quadrats, cadascun d'aquests dividit al seu torn en 16 quadrats quaternaris. En les vores d'aquest quadrat central es compten les hematies, utilitzant solament els quadrats de les vores del terciari central i un dels centrals. En els secundaris de les vores superiors i inferiors de la cambra es fa el comptatge leucocitari.

## Referències

* ↑ «Folleto explicativo de la técnica de recuento en cámara de Neubauer, por Óscar Bastidas».

## Enllaços externs

* Exercici de comptatge en cambra de Neubauer millorada o Thoma (castellà)